NÁVRH
UZNESENIE VLÁDY SLOVENSKEJ REPUBLIKY
č. 
z 

Priority vlády SR vo vzťahu k rómskym komunitám na rok 2002, Komplexný rozvojový program rómskych osád a Program sociálnych terénnych pracovníkov

Číslo materiálu:		
Predkladateľ:	Pál Csáky,  podpredseda vlády SR	

Vláda

A.	schvaľuje

A.1.	Priority vlády SR vo vzťahu k rómskym komunitám na rok 2002 
A.2.	Komplexný rozvojový program rómskych osád
A.3.	Program sociálnych terénnych pracovníkov

B.	ukladá

ministrovi školstva
v spolupráci so splnomocnenkyňou vlády SR pre rómske komunity

B.1.	určiť prioritné úlohy Koncepcie vzdelávania rómskych detí a žiakov v nadväznosti na Komplexný rozvojový program rómskych osád 

do 15. júna 2002

B.2.	do nového školského zákona zapracovať pripomienky ministerstva spravodlivosti smerom ku vzdelávaniu občanov vykonávajúcich trest odňatia slobody

priebežne

B.3.	vyčísliť kvantifikáciu finančných požiadaviek vyplývajúcich z realizovania Koncepcie vzdelávania rómskych detí a žiakov a zapracovať ich do návrhu štátneho rozpočtu 2003 a do návrhu kapitoly Decentralizačná dotácia pre obce a samosprávne kraje a predložiť ju Ministerstvu financií SR

 v súlade s prípravou štátneho rozpočtu na rok 2003

B.4.	odporučiť rektorovi Univerzity Konštantína Filozofa v Nitre, aby otvoril bakalárske štúdium asistenta učiteľa a otvoril študijný odbor sociálna a misijná práca v rómskych komunitách

od školského roka 2003/2004 

ministrovi školstva
v spolupráci s prednostom Krajského úradu v Košiciach

B.5.	rozšíriť študijné odbory na Strednej umeleckej škole, Exnárová 8 v Košiciach o odbor zo skupiny študijných odborov: Umenie, úžitkové umenie a ručná umeleckoremeselná výroba pre zachovanie a rozvoj rómskej kultúry 

od školského roka 2003/2004 

B.6.	organizačne a finančne zabezpečiť dostavbu objektu Strednej umeleckej školy v Košiciach – ubytovacieho zariadenia pre študentov Strednej umeleckej školy

do 30. septembra 2002

ministrovi kultúry
ministrovi práce, sociálnych vecí a rodiny
ministrovi zdravotníctva 
v spolupráci so splnomocnenkyňou vlády SR pre rómske komunity

B.7.	vypracovať možnosti účasti ministerstva, vrátane finančnej, na realizácii Komplexného rozvojového programu rómskych osád, aj s časovým horizontom a procedúrou získavania finančnej podpory/dotácie

		do 17. apríla  2002

ministrovi pôdohospodárstva
v spolupráci so splnomocnenkyňou vlády SR pre rómske komunity

B.8.	vytvoriť podmienky pre širšiu ponuku pracovných príležitostí v nadväznosti na Komplexný rozvojový program rómskych osád

	priebežne počas realizácie programu

ministrovi pôdohospodárstva
v spolupráci so splnomocnenkyňou vlády SR pre rómske komunity a predsedom Slovenského pozemkového fondu

B.9.	zabezpečiť prenájom poľnohospodárskej pôdy za účelom samozásobovania poľnohospodárskymi produktmi v nadväznosti na Komplexný rozvojový program rómskych osád

		do 31. apríla 2002

podpredsedovi vlády SR pre ľudské a menšinová práva a regionálny rozvoj
v spolupráci so splnomocnenkyňou vlády SR pre rómske komunity

B.10.	predkladať na rokovanie vlády SR návrhy na realizáciu projektovej dokumentácie na výstavbu nájomných obecných bytov odlišného štandardu a výstavby technickej vybavenosti v rómskych osadách zo štátneho rozpočtu na rok 2002 – kapitoly Všeobecná pokladničná správa – sociálne a kultúrne potreby rómskej komunity a rezerva na projekty riešenia problémov rómskej komunity 

priebežne

B.11.		predložiť na rokovanie vlády SR návrh na použitie finančných prostriedkov zo štátneho rozpočtu na rok 2002 – kapitoly Všeobecná pokladničná správa – sociálne a kultúrne potreby rómskej komunity na financovanie sociografického výskumu rómskych osídlení, monitoringu projektov a analýzu vládnych politík v období rokov 1948 – 89

do 17. apríla 2002

B.12.		vypracovať informáciu o Komplexnom rozvojovom programe rómskych osád a Programe sociálnych terénnych pracovníkov ako ponuku pre samosprávy, vyššie územné celky a Fórum donorov mimovládnych organizácií vrátane možností kombinovaného finančného zabezpečenia 

do 30. apríla 2002

B.13.		predložiť na rokovanie vlády SR návrh na použitie finančných prostriedkov zo štátneho rozpočtu na rok 2002 – kapitoly Všeobecná pokladničná správa – sociálne a kultúrne potreby rómskej komunity na spolufinancovanie mediálnych aktivít – ovplyvňovanie verejnej mienky

		do 17. apríla 2002

podpredsedovi vlády SR pre ľudské a menšinová práva a regionálny rozvoj 
v spolupráci s ministrom kultúry a splnomocnenkyňou vlády SR pre rómske komunity

B.14.	predložiť na rokovanie vlády SR návrh na zriadenie spoločensko-kultúrnej a informačnej inštitúcie Dom Rómov

do 24. apríla 2002

podpredsedovi vlády SR pre ľudské a menšinová práva a regionálny rozvoj 
v spolupráci s ministrom školstva, splnomocnenkyňou vlády SR pre rómske komunity a prednostom Krajského úradu v Bratislave 

B.15.	predložiť na rokovanie vlády SR návrh projektu na zriadenie Strednej bilingválnej školy s vyučovaním romistiky s čiastočným zameraním na verejnú správu

do 15. mája 2002

splnomocnenkyni vlády SR pre rómske komunity
v spolupráci s ministrom práce, sociálnych vecí a rodiny, ministrom vnútra 

B.16.		vypracovať pracovnú náplň, obsah a formy vzdelávania sociálnych terénnych pracovníkov a stanoviť spôsob ich umiestnenia na odboroch sociálnych vecí okresných úradov

do 17. apríla 2002

podpredsedovi vlády SR pre ľudské a menšinová práva a regionálny rozvoj 
v spolupráci so splnomocnenkynňou vlády SR pre rómske komunity a Národným úradom práce

B.17.		predložiť na rokovanie vlády SR návrh na použitie finančných prostriedkov zo štátneho rozpočtu na rok 2002 – kapitoly Všeobecná pokladničná správa – sociálne a kultúrne potreby rómskej komunity na financovanie sociálnych terénnych pracovníkov pre Komplexný rozvojový program rómskych osád pre obdobie do 31. decembra 2002

do 17. apríla 2002

podpredsedovi vlády SR pre ľudské a menšinová práva a regionálny rozvoj 
v spolupráci s ministrom práce, sociálnych vecí a rodiny a splnomocnenkyňou vlády SR pre rómske komunity

B.18.		predložiť na rokovanie vlády SR návrh na použitie finančných prostriedkov zo štátneho rozpočtu na rok 2002 – kapitoly Všeobecná pokladničná správa – sociálne a kultúrne potreby rómskej komunity na financovanie činnosti odbornej pracovnej skupiny pre výber lokalít vhodných pre Komplexný rozvojový program rómskych osád a následný  výskum 

do 17. apríla 2002

splnomocnenkyni vlády SR pre rómske komunity

B.19.		koordinovať realizáciu Komplexného rozvojového programu rómskych osád s realizáciou projektu PHARE – technická infraštruktúra v rómskych osadách

priebežne

ministrovi spravodlivosti

B.20.	vypracovať návrh postpeniterciárnej starostlivosti o občanov vracajúcich sa do rómskych komunít po vykonaní trestu odňatia slobody

		do 31. mája 2002

prednostom Krajských úradov
	
B.21.	uskutočniť vyhodnotenie, akú pracovnú agendu v súčasnosti vykonávajú sociálni terénni pracovníci, ktorí boli vyčlenení na riešenie problémov občanov, ktorí potrebujú osobitnú pomoc v zmysle uznesení vlády SR č. 310/1996 a č. 977/1995
B.22.	v zmysle bodu B.21. presunúť tých pracovníkov, ktorí vykonávajú inú agendu, na pôvodné pracovné agendy 
	
		do 31. apríla 2002

C.	   odporúča

rektorovi Univerzite Komenského v Bratislave
rektorovi Univerzite Konštantína Filozofa v Nitre

C.1.	podieľať sa na vypracovaní pracovnej náplne, obsahu a foriem vzdelávania sociálnych terénnych pracovníkov so splnomocnenkyňou vlády SR pre rómske komunity, ministrom práce, sociálnych vecí a rodiny a ministrom vnútra 

D.	vykonajú 
	
	podpredseda vlády SR pre ľudské a menšinová práva a regionálny rozvoj
	minister školstva  
	minister kultúry
minister práce, sociálnych vecí a rodiny  
minister zdravotníctva
minister pôdohospodárstva
minister spravodlivosti 
splnomocnenkyňa vlády SR pre rómske komunity
prednostovia Krajských úradov

Na vedomie:
	rektor Univerzity Komenského v Bratislave
	rektor Univerzity Konštantína Filozofa v Nitre
	Národný úrad práce
	Slovenský pozemkový fond
	Zbor väzenskej a justičnej stráže
Združenie miest a obcí Slovenska
	Predsedovia vyšších územných celkov